Document ID: 31997D0820

31997D0820
L 338/7
SLUŽBENI LIST EUROPSKE UNIJE
28.11.1997.
ODLUKA VIJEĆA
od 28. studenoga 1997.
o provedbi Zajedničkog stajališta 95/544/ZVSP o Nigeriji
(97/820/ZVSP)
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak J.2,
budući da je 4. prosinca 1995. Vijeće na temelju članka J.2 Ugovora o Europskoj uniji definiralo Zajedničko stajalište 95/544/ZVSP o Nigeriji (1);
budući da je trajanje važenja Zajedničkog stajališta 95/544/ZVSP produljeno do 1. studenoga 1998. Odlukom Vijeća 97/821/ZVSP (2);
budući da bi za provedbu spomenutog Zajedničkog stajališta trebalo dati određene smjernice,
ODLUČILO JE:
Članak 1.
1. Države članice Unije mogu izdati vize svim nigerijskim državljanima koji sudjeluju na međunarodnoj konferenciji na njihovom državnom području, a posebno za sastanke u okviru Četvrte konvencije AKP-a i EZ-a, potpisane 15. prosinca 1989. u Loméu.
2. U želji da poštuju svoje međunarodne obveze, države članice mogu dozvoliti iznimke od stavka 1. Zajedničkog stajališta 95/544/ZVSP:
-
sukladno odredbama sporazuma o sjedištu,
-
radi daljnjeg ispunjenja obveza koje su postojale već prije donošenja Zajedničkog stajališta 1995., a posebno u području sportskih događanja koje organiziraju međunarodne sportske federacije, kao što su Svjetski nogometni kup 1998. i utakmice koje su već organizirane za njegovu pripremu, te Svjetsko prvenstvo u košarci 1998.
Države članice obavješćuju sportske saveze o odredbama ove Odluke.
3. Iznimke od stavka 1. Zajedničkog stajališta 95/544/ZVSP također se mogu dozvoliti iz hitnih humanitarnih razloga.
Članak 2.
Vize se izdaju samo u pojedinačnim slučajevima, uz prethodnu obavijest svim državama članicama.
Članak 3.
Ova se Odluka objavljuje u Službenom listu.
Sastavljeno u Bruxellesu 28. studenoga 1997.

Labels: 11
5
0
18
15